ΑΠΟΦΑΣΕΙΣ
Αριθμ. 14218
Α. Επανίδρυση Προγράμματος Μεταπτυχιακών
Σπουδών του Τμήματος Ιστορίας και Αρχαιολογίας της Φιλοσοφικής Σχολής του Πανεπιστημίου
Ιωαννίνων με νέο τίτλο: «Νεότερος και Σύγχρονος Κόσμος: Ιστορία, Λαογραφία, Ανθρωπολογία»
Β. Έγκριση Κανονισμού Λειτουργίας
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
(Aριθμ. συν. 1046/5/26-4-2018, θέμα 2ο)
Έχοντας υπόψη:
1. Το π.δ. 746/1970 «Περί Ιδρύσεως Πανεπιστημίου
εν Ιωαννίνοις».
2. Το π.δ. 105/5-6-2013 «Μετονομασία Τμήματος και
ίδρυση - συγκρότηση, κατάργηση και ανασυγκρότηση Σχολών στο Πανεπιστήμιο Ιωαννίνων» (ΦΕΚ 137/
5-6-2013/τ.Α΄).
3. Τις διατάξεις του ν. 4485/2017 (ΦΕΚ Α' 114), και ειδικότερα τα άρθρα 30 έως και 37, 45 και 85.
4. Τις διατάξεις του ν. 4521/2018 (ΦΕΚ Α΄ 38) άρθρο
19, παρ. 7.
5. Την υπ'αριθμ. 163204/21/29-9-2017 εγκύκλιο του
Υπουργείου Παιδείας, Έρευνας και Θρησκευμάτων.
6. Την υπ'αριθμ. 216772/Ζ1/8-12-2017 υπουργική
απόφαση (ΦΕΚ Β' 4334/12-12-2017) με τίτλο «Τρόπος
κατάρτισης του αναλυτικού προϋπολογισμού λειτουργίας και της έκθεσης βιωσιμότητας των προγραμμάτων
μεταπτυχιακών σπουδών».
7. Την υπ'αριθμ. 26407/Ζ1/15-2-2018 εγκύκλιο του
Υπουργείου Παιδείας, Έρευνας και Θρησκευμάτων.
8. Το υπ' αριθμ. πρωτ. 45070/Ζ1/19-3-2018 έγγραφο
του Γενικού Γραμματέα του Υπουργείου Παιδείας, Έρευνας και Θρησκευμάτων.
9. Τις διατάξεις του ν. 4009/2011 (ΦΕΚ Α' 195) όπως
τροποποιήθηκαν και ισχύουν.
10. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ Α΄ 83) όπως τροποποιήθηκαν και ισχύουν.
11. Τις διατάξεις του ν. 3374/2005 (ΦΕΚ Α' 189/2.8.2005)
«Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων- Παράρτημα Διπλώματος», όπως τροποποιήθηκε
και ισχύει.
12. Τις διατάξεις του άρθρου 90 Κώδικα νομοθεσίας για
την Κυβέρνηση και τα κυβερνητικά όργανα» που κυρώθηκε με το άρθρο 1ο του π.δ. 63/2006 Φ.Ε.Κ. (98/τ.Α΄).
13. Την υπ' αριθμ. 206726/Ζ1 υπουργική απόφαση ΦΕΚ
(3520/τ.Β΄/29-12-2014) με τίτλο «Αντικατάσταση της υπ'
αριθμ. 54170/Β7 (ΦΕΚ 926/τ.Β΄/21.6.2004) υπουργικής
απόφασης όπως τροποποιήθηκε με νεότερη απόφαση
και αφορά στο ΠΜΣ του Τμήματος Ιστορίας και Αρχαιολογίας της Φιλοσοφικής Σχολής του Πανεπιστημίου
Ιωαννίνων.
14. Το έγγραφο της Α.Δ.Ι.Π. από το οποίο προκύπτει
ότι έχει ολοκληρωθεί η Εξωτερική Αξιολόγηση του Τμήματος Ιστορίας και Αρχαιολογίας του Πανεπιστημίου
Ιωαννίνων.
15. Την απόφαση της Συνέλευσης του Τμήματος Ιστορίας και Αρχαιολογίας της Φιλοσοφικής Σχολής του Πα-
νεπιστημίου Ιωαννίνων (αριθμ. 407/21-3-2018)
16. Την απόφαση της Συγκλήτου του Πανεπιστημίου
Ιωαννίνων, αριθμ. Συνεδρίας 1046/5/26-4-2018.
17. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Α. Την επανίδρυση και λειτουργία από το ακαδημαϊκό
έτος 2018-2019 Προγράμματος Μεταπτυχιακών Σπουδών (ΠΜΣ) με τίτλο «Νεότερος και Σύγχρονος Κόσμος:
Ιστορία, Λαογραφία, Ανθρωπολογία» του Τμήματος
Ιστορίας και Αρχαιολογίας της Φιλοσοφικής Σχολής του
Πανεπιστημίου Ιωαννίνων, σύμφωνα με τις διατάξεις
της απόφασης αυτής και τις διατάξεις του ν. 4485/2017
(Φ.Ε.Κ.114/τ.Α΄).
Άρθρο 1
Γενικές Διατάξεις
Το Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Ιωαννίνων οργανώνει
και λειτουργεί από το Ακαδημαϊκό Έτος 2018-2019 το
Πρόγραμμα Μεταπτυχιακών Σπουδών (Π.Μ.Σ.) «Νεότερος και Σύγχρονος Κόσμος: Ιστορία, Λαογραφία,
Ανθρωπολογία» σύμφωνα με τις κείμενες διατάξεις.
Τη διοικητική υποστήριξη του προγράμματος και την
απονομή διπλώματος αναλαμβάνει το Τμήμα Ιστορίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαΐου 2018
ΤΕΥΧΟΣ  ΔΕΥΤΕΡΟ
Αρ. Φύλλου 1731
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
και Αρχαιολογίας της Φιλοσοφικής Σχολής του Πανεπιστημίου Ιωαννίνων. Το πρόγραμμα έχει τη δυνατότητα
να συνάπτει συμφωνίες συνεργασίας με ερευνητικούς
φορείς ή άλλους οργανισμούς για την υλοποίηση των
στόχων του, έπειτα από απόφαση της Συγκλήτου του
Πανεπιστημίου Ιωαννίνων.
Άρθρο 2
Αντικείμενο-Σκοπός
1. Το Πρόγραμμα Μεταπτυχιακών Σπουδών (Π.Μ.Σ.)
«Νεότερος και Σύγχρονος Κόσμος: Ιστορία, Λαογραφία, Ανθρωπολογία», στο οποίο συμμετέχουν οι Τομείς
α) Ιστορίας Νεότερων Χρόνων και β) Λαογραφίας, του
Τμήματος Ιστορίας και Αρχαιολογίας της Φιλοσοφικής
Σχολής του Πανεπιστημίου Ιωαννίνων, παρέχει σε επιλεγμένους πτυχιούχους συστηματικές και ειδικές σπουδές,
οι οποίες οδηγούν στην απόκτηση Διπλώματος Μεταπτυχιακών Σπουδών (Δ.Μ.Σ.). Το Π.Μ.Σ. εξειδικεύεται
στις ακόλουθες δύο κατευθύνσεις: α) Νεότερη και Σύγχρονη Ιστορία και β) Λαογραφία και Ανθρωπολογία.
2. Θα καταβληθούν προσπάθειες ώστε στο μέλλον το
Πρόγραμμα Μεταπτυχιακών Σπουδών «Νεότερος και
Σύγχρονος Κόσμος: Ιστορία, Λαογραφία, Ανθρωπολογία» να μετατραπεί σε Διαπανεπιστημιακό Πρόγραμμα
Μεταπτυχιακών Σπουδών σε συνεργασία με Πανεπιστήμια της ημεδαπής και της αλλοδαπής.
3. Το Π.Μ.Σ. στοχεύει στην προαγωγή της γνώσης και
την ανάπτυξη της έρευνας μέσω της διαμόρφωσης ειδικών επιστημόνων στα γνωστικά αντικείμενα: α) της
Νεότερης και Σύγχρονης Ιστορίας και β) της Λαογραφίας και Ανθρωπολογίας. Το Πρόγραμμα Μεταπτυχιακών
Σπουδών επιδιώκει την εξέταση της εξέλιξης και των
φαινομένων του νεότερου και σύγχρονου κόσμου, αξιοποιώντας τις επιστημονικές πειθαρχίες της Ιστορίας,
της Λαογραφίας και της Ανθρωπολογίας. Η έμφαση της
Ιστορίας στην περιοδολόγηση εμπλουτίζεται με τη διαχρονικότητα της εξέτασης των ιστορικών φαινομένων
αλλά και την οπτική της συγχρονίας από την Ανθρωπολογία, η εξέταση του υλικού βίου και πολιτισμού και των
λαϊκών τεχνών από τη Λαογραφία συνδέεται με τις προσεγγίσεις της Ιστορίας της Τέχνης αλλά και με τις εμπειρι-
κές μελέτες της οικονομικής και κοινωνικής Ιστορίας, οι
αναζητήσεις της πολιτισμικής Ιστορίας αναδεικνύονται
μέσα από την εξοικείωση με τον κόσμο των συλλογικών
νοοτροπιών και αναπαραστάσεων της Ανθρωπολογίας.
Το πρόγραμμα, συνεπώς, στοχεύει στην πολυδιάστατη
εξέταση του νεότερου και σύγχρονου κόσμου, με διεπιστημονική αντίληψη και μεθοδολογία.
4. Οι βασικοί στόχοι του προγράμματος σπουδών συνοψίζονται ως εξής:
- Υψηλού επιπέδου Μεταπτυχιακές Σπουδές.
- Εξειδικευμένη και εις βάθος κατάρτιση στους επιστημονικούς κλάδους και τις σύγχρονες εξελίξεις της
Ιστορίας, της Λαογραφίας και της Ανθρωπολογίας.
- Προώθηση νέων τεχνολογιών στην έρευνα και τη
μελέτη των ιστορικών και κοινωνικών επιστημών.
- Δημιουργία επιστημόνων με τις απαιτούμενες θεωρητικές και μεθοδολογικές γνώσεις για επαγγελματική απο-
κατάσταση στον ακαδημαϊκό, δημόσιο και ιδιωτικό τομέα.
- Διεπιστημονική επαρκής κατάρτιση, η οποία θα
οδηγεί περαιτέρω σε σπουδές επιπέδου διδακτορικής
διατριβής.
6. Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» δεν απαιτεί τέλη φοίτησης.
Άρθρο 3
Μεταπτυχιακοί Τίτλοι
Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» απονέμει: Δίπλωμα Μεταπτυχιακών Σπουδών στις εξής δύο (2) κατευθύνσεις:
α) Νεότερης και Σύγχρονης Ιστορίας
β) Λαογραφίας και Ανθρωπολογίας
Άρθρο 4
Κατηγορίες πτυχιούχων
Στο Π.Μ.Σ «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» γίνονται δεκτοί κάτοχοι διπλωμάτων του πρώτου κύκλου σπουδών Α.Ε.Ι. της ημε-
δαπής ή ομοταγών αναγνωρισμένων Ιδρυμάτων της
αλλοδαπής συναφούς ή συγγενούς γνωστικού αντικειμένου με το γνωστικό αντικείμενο του Π.Μ.Σ.
Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., που
πληρούν τις προϋποθέσεις του πρώτου εδαφίου της
παρ. 1 του άρθρου 34, του ν. 4485/2017, μπορούν μετά
από αίτηση τους, να εγγραφούν ως υπεράριθμοι και
μόνο ένας κατ' έτος στο Π.Μ.Σ. «Νεότερος και Σύγχρονος Κόσμος: Ιστορία, Λαογραφία, Ανθρωπολογία» που
οργανώνεται από το Τμήμα Ιστορίας και Αρχαιολογίας
της Φιλοσοφικής Σχολής του Πανεπιστημίου Ιωαννίνων
όπου και υπηρετούν, και το οποίο είναι συναφές με το
αντικείμενο του τίτλου σπουδών και του έργου που επιτελούν στο Ίδρυμα.
Δ.Μ.Σ. δεν απονέμεται σε φοιτητή του οποίου ο τίτλος
σπουδών πρώτου κύκλου από ίδρυμα της αλλοδαπής
δεν έχει αναγνωριστεί από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρη-
σης (Δ.Ο.Α.Τ.Α.Π.), σύμφωνα με το ν. 3328/2005 (Α΄ 80).
Άρθρο 5
Χρονική διάρκεια
Η επιτυχής περάτωση του κύκλου μεταπτυχιακών
σπουδών πρέπει να ολοκληρωθεί, το αργότερο, εντός
τεσσάρων Ακαδημαϊκών εξαμήνων από την εγγραφή του
φοιτητή στο Π.Μ.Σ. προσαυξημένο κατά δύο εξάμηνα,
συμπεριλαμβανομένου και του χρόνου εκπόνησης διπλωματικής εργασίας. Αν, μετά την παρέλευση της προηγού-
μενης προθεσμίας, ο μεταπτυχιακός φοιτητής δεν έχει
ολοκληρώσει επιτυχώς όλες τις προβλεπόμενες υποχρεώσεις του, προκειμένου να λάβει Δ.Μ.Σ., κρίνεται από τη
Συνέλευση του Τμήματος, μετά από σχετική εισήγηση της
Σ.Ε., το ερώτημα περί της συνέχισης των μεταπτυχιακών
του σπουδών ή της διαγραφής του από το Π.Μ.Σ.
Σύμφωνα με το αρ.33, παρ.2, του ν. 4485/2017, δίνεται
η δυνατότητα μερικής φοίτησης σε εργαζόμενους φοιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
τητές και στις εξαιρετικές περιπτώσεις, σοβαρών λόγων
υγείας, σοβαρών οικογενειακών λόγων (θανάτου συγγενούς Α' βαθμού), καθώς και σοβαρών προσωπικών
λόγων οι οποίοι τεκμαίρωνται με σχετικά έγγραφα, κατά
τη διάρκεια φοίτησης στο Π.Μ.Σ. και για μη εργαζόμενους φοιτητές. Σε όλες τις περιπτώσεις η διάρκεια της,
δεν υπερβαίνει το διπλάσιο της, κατά την προηγούμενη
παράγραφο, ανώτατη διάρκεια φοίτησης.
Σύμφωνα με το αρ.33, παρ.3, του ν. 4485/2017, παρέχεται η δυνατότητα προσωρινής αναστολής σπουδών,
που δεν υπερβαίνει τα δύο (2) συνεχόμενα εξάμηνα. Τα
εξάμηνα αναστολής της φοιτητικής ιδιότητας δεν προσμετρώνται στην προβλεπόμενη από την προηγούμενη
παράγραφο, ανώτατη διάρκεια φοίτησης.
Άρθρο 6
Πρόγραμμα μαθημάτων
Για την απόκτηση Δ.Μ.Σ. στο Π.Μ.Σ. «Νεότερος και
Σύγχρονος Κόσμος: Ιστορία, Λαογραφία, Ανθρωπολογία», οι μεταπτυχιακοί φοιτητές του Π.Μ.Σ. οφείλουν να
παρακολουθήσουν και να περατώσουν επιτυχώς κύκλο
μεταπτυχιακών μαθημάτων δύο ακαδημαϊκών ετών, ήτοι
τεσσάρων εξαμήνων σύμφωνα με το πρόγραμμα μαθημάτων. Το αναλυτικό περιεχόμενο των μαθημάτων
περιλαμβάνεται στον οδηγό σπουδών του τμήματος
με μέριμνα της Σ.Ε. του Π.Μ.Σ. Τα μαθήματα είναι εξαμηνιαία, όπως το εξάμηνο ορίζεται από το ακαδημαϊκό
ημερολόγιο της σχολής και διδάσκονται κάθε εβδομάδα,
με ελάχιστο αριθμό δώδεκα (12) συναντήσεις ανά εξάμηνο. Στην εκπαιδευτική διαδικασία του Π.Μ.Σ., εκτός από
την παρακολούθηση και εξέταση των μεταπτυχιακών
μαθημάτων και την εκπόνηση διπλωματικής εργασίας,
περιλαμβάνονται: διαλέξεις και επιστημονικά συμπόσια,
εκπαιδευτικές εκδρομές, επιτόπιες/αρχειακές έρευνες,
επισκέψεις σε μουσεία, συλλογές, βιβλιοθήκες, ερευνητικά κέντρα και αρχεία καθώς και κάθε άλλη δραστη-
ριότητα που ενισχύει το εκπαιδευτικό και ερευνητικό
έργο του Π.Μ.Σ.
Το πρόγραμμα σπουδών του Π.Μ.Σ. «Νεότερος και
Σύγχρονος Κόσμος: Ιστορία, Λαογραφία, Ανθρωπολογία», ανά κατεύθυνση ορίζεται ως εξής:
α. Κατεύθυνση: «Νεότερη και Σύγχρονη Ιστορία»
Το ακαδημαϊκό πρόγραμμα της κατεύθυνσης «Νεότερη και Σύγχρονη Ιστορία» περιλαμβάνει Σεμινάρια
Κατεύθυνσης, Σεμινάρια Επιλογής και Διεπιστημονικά
Σεμινάρια. Για την ολοκλήρωση του προγράμματος
σπουδών συνολικού αριθμού 120 ΕΟΤ5 και την απονομή του Διπλώματος Μεταπτυχιακών Σπουδών (Δ.Μ.Σ.)
απαιτείται η παρακολούθηση: α) Τεσσάρων Σεμιναρίων Κατεύθυνσης ή τριών Σεμιναρίων Κατεύθυνσης και
ενός Διεπιστημονικού Σεμιναρίου, β) Ενός Σεμιναρίου
από την Κατεύθυνση Λαογραφίας-Ανθρωπολογίας του
Π.Μ.Σ., γ) Ενός Σεμιναρίου Ελεύθερης Επιλογής (μεταξύ
των δύο κατευθύνσεων του Π.Μ.Σ ή των Διεπιστημονικών Σεμιναρίων), δ) Η εκπόνηση της υποχρεωτικής
διπλωματικής εργασίας κατά τη διάρκεια του τέταρτου
εξαμήνου σπουδών.
Θεματικά πεδία Σεμιναρίων Κατεύθυνσης στη Νεότερη και Σύγχρονη Ιστορία
Ιστοριογραφία
Μεθοδολογία της ιστορικής έρευνας
Οθωμανική και βενετική κυριαρχία
Ιστορία του ελληνικού κράτους
Εκβιομηχάνιση-αποβιομηχάνιση
Πολιτικά συστήματα και ιδεολογίες
Κοινωνικές επαναστάσεις
Ιστορία και κινηματογράφος
Ιστορία και λογοτεχνία
Τέχνη και πολιτική
Έθνη και περιβάλλοντα της τέχνης
Διπλωματία και διεθνείς σχέσεις
Ιστορία πόλεων
Ιστορική δημογραφία
Διασπορά και μετανάστευση
Επιδημίες-νόσοι
Υγειονομικές πολιτικές
Ιστορία της τέχνης και ιατρική
Ιστορία των γυναικών, ιστορία του φύλου
Εργασία και εργατικό κίνημα
Εκπαίδευση και φοιτητικό κίνημα
Ιστορία των Εβραίων
Μειονότητες
Τοπική ιστορία
β. Κατεύθυνση: «Λαογραφία και Ανθρωπολογία»
Το ακαδημαϊκό πρόγραμμα της κατεύθυνσης «Λαογραφία και Ανθρωπολογία» περιλαμβάνει σεμινάρια
κατεύθυνσης, σεμινάρια επιλογής και διεπιστημονικά
σεμινάρια. Για την ολοκλήρωση του προγράμματος
σπουδών συνολικού αριθμού 120 Ε.Ο.Τ.5. και την απονομή του Διπλώματος Μεταπτυχιακών Σπουδών (Δ.Μ.Σ.)
απαιτείται η παρακολούθηση: α) Τεσσάρων σεμιναρίων
κατεύθυνσης ή τριών σεμιναρίων κατεύθυνσης και ενός
διεπιστημονικού σεμιναρίου, β) ενός σεμιναρίου από
την κατεύθυνση Νεότερης και Σύγχρονης Ιστορίας του
Π.Μ.Σ., γ) ενός σεμιναρίου ελεύθερης επιλογής (μεταξύ
των δύο κατευθύνσεων του Π.Μ.Σ ή των διεπιστημονικών σεμιναρίων), δ) Η εκπόνηση της υποχρεωτικής
διπλωματικής εργασίας κατά τη διάρκεια του τέταρτου
εξαμήνου σπουδών.
Θεματικά πεδία σεμιναρίων κατεύθυνσης στη Λαογραφία και Ανθρωπολογία:
Θεωρία και Μέθοδος
Υλικός πολιτισμός
Κοινωνικές-οικονομικές δομές και μετασχηματισμοί
Παραγωγικές διαδικασίες και σχέσεις
Προφορική ιστορία
Συλλογική μνήμη
Συλλογικές ταυτότητες
Συλλογικές αναπαραστάσεις και σύμβολα
Κοσμολογίες
Προφορικότητα
Λαϊκές τέχνες
Οικοτεχνία
Εργαστηριακή, βιοτεχνική και βιομηχανική παραγωγή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
Ένδυμα
Παραστατικές τέχνες
Μουσική
Ιστορία της Μουσικής
• Όλα τα μαθήματα (κατεύθυνσης, επιλογής, διεπιστημονικά) είναι ελεύθερες επιλογές των φοιτητών μεταξύ
των σεμιναρίων που προσφέρονται κάθε εξάμηνο στις
αντίστοιχες κατηγορίες.
• Όλα τα σεμινάρια που προσφέρονται και στις δύο
κατευθύνσεις του Π.Μ.Σ. έχουν διαφορετικό τίτλο, περιεχόμενο, διάρθρωση και οργάνωση από τα μαθήματα
(παραδόσεις/σεμινάρια) που προσφέρονται στο προπτυχιακό πρόγραμμα σπουδών. Κανένα μάθημα ή σεμινάριο
που προσφέρεται στον προπτυχιακό κύκλο σπουδών
δεν μπορεί να προσφέρεται συγχρόνως και στο Π.Μ.Σ.
«Νεότερος και Σύγχρονος Κόσμος: Ιστορία, Λαογραφία,
Ανθρωπολογία».
• Όλα τα σεμινάρια κατεύθυνσης και των δύο κατευθύνσεων/ειδικοτήτων του Π.Μ.Σ., όπως επίσης και τα
διεπιστημονικά σεμινάρια απονέμουν 15 ΕΟΤ5. Η μεταπτυχιακή διπλωματική εργασία απονέμει 30 ΕΠ"5. Το
Π.Μ.Σ. απονέμει συνολικά 120 ΕΟΤ5.
Άρθρο 7
Αριθμός εισακτέων
Η κατανομή των θέσεων εισακτέων στο Π.Μ.Σ. «Νεότερος και Σύγχρονος Κόσμος: Ιστορία, Λαογραφία, Ανθρω-
πολογία», ανά κατεύθυνση, κατά μέγιστον έχει ως εξής:
Κατεύθυνση Νεότερης και Σύγχρονης Ιστορίας: Δώδεκα
(12) θέσεις. Κατεύθυνση Λαογραφίας και Ανθρωπολογίας: Οκτώ (8) θέσεις.
Ο μέγιστος αριθμός μεταπτυχιακών φοιτητών που
επιβλέπονται ανά διδάσκοντα στο Π.Μ.Σ. ορίζεται σε 6
μεταπτυχιακούς φοιτητές κατ' έτος, ο δε μέγιστος αριθμός των μεταπτυχιακών φοιτητών στο Π.Μ.Σ. «Νεότερος
και Σύγχρονος Κόσμος: Ιστορία, Λαογραφία, Ανθρωπολογία» του Τμήματος Ιστορίας και Αρχαιολογίας του Πα-
νεπιστημίου Ιωαννίνων, σε σχέση και με τον αριθμό των
προπτυχιακών φοιτητών και των διδασκόντων, ορίζεται
σε 20 κατ' έτος, με σκοπό τη διασφάλιση της ποιότητας όλων των κύκλων σπουδών (άρθρο 45 παρ. 1β του
ν. 4485/2017).
Άρθρο 8
Προσωπικό
Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» του Τμήματος Ιστορίας και
Αρχαιολογίας διαθέτει επαρκές προσωπικό για την απρόσκοπτη λειτουργία του. Το διδακτικό έργο επιτελείται
καταρχήν από μέλη Δ.Ε.Π. των Τομέων, Ιστορίας Νεότερων Χρόνων και Λαογραφίας του Τμήματος Ιστορίας και
Αρχαιολογίας οι οποίοι κατέχουν ίδιο ή συναφές γνωστικό αντικείμενο με το αντικείμενο του Π.Μ.Σ., από μέλη
Δ.Ε.Π άλλων Τομέων του Τμήματος και άλλων Τμημάτων
του Πανεπιστημίου Ιωαννίνων, έπειτα από αιτιολογημένη απόφαση της Συνέλευσης του Τμήματος Ιστορίας
και Αρχαιολογίας για την ανάθεση σχετικού διδακτικού
έργου, από επισκέπτες καταξιωμένους επιστήμονες
της ημεδαπής και αλλοδαπής, οι οποίοι έχουν θέση ή
προσόντα Καθηγητή ή ερευνητή σε ερευνητικό κέντρο,
καλλιτέχνες ή επιστήμονες αναγνωρισμένου κύρους με
εξειδικευμένες γνώσεις ή σχετική εμπειρία στο γνωστικό
αντικείμενο του Π.Μ.Σ., καθώς και από διδάσκοντες που
προβλέπονται από τις σχετικές διατάξεις του αρ. 36 του
ν. 4485/2017.
Άρθρο 9
Υλικοτεχνική Υποδομή
Το Τμήμα Ιστορίας και Αρχαιολογίας του Πανεπιστημίου Ιωαννίνων διασφαλίζει την επάρκεια και την ποιότητα
του αναγκαίου κτηριακού και υλικοτεχνικού εξοπλισμού
για τη λειτουργία του Π.Μ.Σ. «Νεότερος και Σύγχρονος
Κόσμος: Ιστορία, Λαογραφία, Ανθρωπολογία», καθώς
και τη δυνατότητα κάλυψης αυτών με νόμιμους πόρους
(βλ. ανωτ. αναλυτικός προϋπολογισμός - αναλυτικό λειτουργικό κόστος).
Ως χώροι διεξαγωγής της διδασκαλίας του Π.Μ.Σ. «Νεότερος και Σύγχρονος Κόσμος: Ιστορία, Λαογραφία, Αν-
θρωπολογία» ορίζονται: 1. Οι αίθουσες: α) Διδασκαλίας
β) Συνεδριάσεων, γ) Υπολογιστών και δ) Πολυμέσων του
Τομέα Ιστορίας Νεότερων Χρόνων, 2. Το Εργαστήριο
Λαογραφίας και 3. Το Λαογραφικό Μουσείο και Αρχείο.
Στην Πανεπιστημιακή Βιβλιοθήκη προσφέρονται όλες
οι δυνατότητες μελέτης ειδικής βιβλιογραφίας και ηλεκτρονική υποδομή για την διευκόλυνση της έρευνας.
Οι αίθουσες α) Διδασκαλίας και β) Συνεδριάσεων του
Τομέα Ιστορίας Νεότερων Χρόνων, το Εργαστήριο Λαογραφίας και το Λαογραφικό Μουσείο και Αρχείο έχουν
εξοπλιστεί με σύστημα προβολών.
Άρθρο 10
Χρονική διάρκεια
Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» του Τμήματος Ιστορίας και
Αρχαιολογίας του Πανεπιστημίου Ιωαννίνων θα λειτουργήσει έπειτα από την επανίδρυση του, από το ακαδημα-
ϊκό έτος 2018-9 έως και το ακαδημαϊκό έτος 2022-2023.
Άρθρο 11
Κόστος Λειτουργίας
Το ετήσιο κόστος λειτουργίας του Π.Μ.Σ. «Νεότερος και
Σύγχρονος Κόσμος: Ιστορία, Λαογραφία, Ανθρωπολογία»
του Τμήματος Ιστορίας και Αρχαιολογίας της Φιλοσοφικής
Σχολής του Πανεπιστημίου Ιωαννίνων ανέρχεται στο ποσό
των 10.000 ευρώ, το οποίο αναλύεται ως εξής:
Κατηγορία Δαπανών
Ετήσιο Κόστος (€)
Ανθρώπινο δυναμικό-εξωτερικοί
συνεργάτες
2.000
Προμήθεια μικροσυσκευών,
συντήρηση, αναβάθμιση
εξοπλισμού
2.000
Μετακινήσεις διδασκόντων,
συμμετοχή σε συνέδρια και άλλες
εκπαιδευτικές δραστηριότητες
1.500
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
Κατηγορία Δαπανών
Ετήσιο Κόστος (€)
Έξοδα δημοσιεύσεων
1.200
Προμήθεια βιβλίων
2.000
Αναλώσιμα - Γραφική ύλη
Λοιπές δαπάνες
Γενικό σύνολο
10.000
Είναι πιθανό τα επόμενα έτη λειτουργίας να υπάρξουν
ανακατανομές των ποσών διαφόρων κατηγοριών, αλλά το
γενικό σύνολο παραμένει το ίδιο. Από τα ανωτέρω προκύπτει ότι το κόστος λειτουργίας του ΠΜΣ «Νεότερος και
Σύγχρονος Κόσμος: Ιστορία, Λαογραφία, Ανθρωπολογία»
για πέντε συνεχόμενα έτη ανέρχεται σε 50.000 ευρώ.
Το ανωτέρω κόστος λειτουργίας του Π.Μ.Σ. θα καλυφθεί από ιδίους πόρους (ερευνητικούς φορείς, ερευ-
νητικά προγράμματα, χορηγίες, δωρεές κτλ), από τον
τακτικό προϋπολογισμό του Πανεπιστημίου Ιωαννίνων,
από χρηματοδότηση από το Υπουργείο Παιδείας, Έρευνας και Θρησκευμάτων, από μέρος των εσόδων των Ει-
δικών Λογαριασμών Κονδυλίων Έρευνας (Ε.Λ.Κ.Ε.) των
Α.Ε.Ι. και από κάθε άλλη νόμιμη πράξη, όπως οριοθετείται στην περίπτωση α΄ της παρ. 1, του άρθρου 14 του
ν. 4270/2014 (Φ.Ε.Κ. 143/Α'/28-6-2014). Δεν προβλέπεται
καταβολή τελών φοίτησης από τους Μεταπτυχιακούς
φοιτητές του εν λόγω Π.Μ.Σ.
Άρθρο 12
Μεταβατικές Διατάξεις
Οι μεταπτυχιακοί φοιτητές που έχουν εγγραφεί έως και το
Ακαδημαϊκό Έτος 2017-2018 θα ολοκληρώσουν τις σπουδές τους σύμφωνα με τις ισχύουσες πριν την έναρξη του
ν. 4485/2017 (Φ.Ε.Κ. 114/Α΄/4-8-2017) διατάξεις, σύμφωνα
με το άρθρο 85 παρ. 2(β) του ν.4485/2017. Όσα θέματα
δεν ρυθμίζονται στην παρούσα απόφαση θα ρυθμίζονται
από τον Κανονισμό Μεταπτυχιακών Σπουδών και από τα
αρμόδια όργανα, σύμφωνα με την κείμενη νομοθεσία.
Β. Κανονισμός Μεταπτυχιακών Σπουδών του Προγράμματος «Νεότερος και Σύγχρονος Κόσμος: Ιστορία,
Λαογραφία, Ανθρωπολογία»
Άρθρο 1
Η Σύγκλητος του Πανεπιστημίου Ιωαννίνων στην
υπ’ αρ. 1046/5/26-4-2018 Συνεδρία της έπειτα από
εισήγηση της υπ. αριθμ. 407/21-3-2018 Γενικής Συνέλευσης του Τμήματος Ιστορίας και Αρχαιολογίας
της Φιλοσοφικής Σχολής του Πανεπιστημίου Ιωαννίνων, ενέκρινε τον ακόλουθο Κανονισμό Μεταπτυ-
χιακών Σπουδών, σύμφωνα με τις διατάξεις του ν.
4485/2017, καθώς και τις ισχύουσες διατάξεις του
ν. 3685/2008, όπως τροποποιήθηκε από τους
ν. 4009/2011 και 4076/2012 αντίστοιχα και όπως ισχύουν.
Άρθρο 2
Αντικείμενο και Σκοπός
1. Το Πρόγραμμα Μεταπτυχιακών Σπουδών (Π.Μ.Σ.)
«Νεότερος και Σύγχρονος Κόσμος: Ιστορία, Λαογραφία, Ανθρωπολογία», στο οποίο συμμετέχουν οι Τομείς
α) Ιστορίας Νεότερων Χρόνων και β) Λαογραφίας, του
Τμήματος Ιστορίας και Αρχαιολογίας της Φιλοσοφικής
Σχολής του Πανεπιστημίου Ιωαννίνων, παρέχει σε επιλεγμένους πτυχιούχους συστηματικές και ειδικές σπουδές,
οι οποίες οδηγούν στην απόκτηση Διπλώματος Μεταπτυχιακών Σπουδών (Δ.Μ.Σ.). Το Π.Μ.Σ. εξειδικεύεται
στις ακόλουθες δύο κατευθύνσεις: α) Νεότερη και Σύγχρονη Ιστορία και β) Λαογραφία και Ανθρωπολογία.
2. Θα καταβληθούν προσπάθειες ώστε στο μέλλον το
Πρόγραμμα Μεταπτυχιακών Σπουδών «Νεότερος και
Σύγχρονος Κόσμος: Ιστορία, Λαογραφία, Ανθρωπολογία» να μετατραπεί σε Διαπανεπιστημιακό Πρόγραμμα
Μεταπτυχιακών Σπουδών σε συνεργασία με Πανεπιστήμια της ημεδαπής και της αλλοδαπής.
3. Το Π.Μ.Σ. στοχεύει στην προαγωγή της γνώσης και
την ανάπτυξη της έρευνας μέσω της διαμόρφωσης ειδικών επιστημόνων στα γνωστικά αντικείμενα α) της
Νεότερης και Σύγχρονης Ιστορίας και β) της Λαογραφίας και Ανθρωπολογίας. Το Πρόγραμμα Μεταπτυχιακών
Σπουδών επιδιώκει την εξέταση της εξέλιξης και των
φαινομένων του νεότερου και σύγχρονου κόσμου, αξιοποιώντας τις επιστημονικές πειθαρχίες της Ιστορίας,
της Λαογραφίας και της Ανθρωπολογίας. Η έμφαση της
Ιστορίας στην περιοδολογηση εμπλουτίζεται με τη διαχρονικότητα της εξέτασης των ιστορικών φαινομένων
αλλά και την οπτική της συγχρονίας από την Ανθρωπολογία, η εξέταση του υλικού βίου και πολιτισμού και των
λαϊκών τεχνών από τη Λαογραφία συνδέεται με τις προσεγγίσεις της Ιστορίας της Τέχνης αλλά και με τις εμπειρι-
κές μελέτες της οικονομικής και κοινωνικής Ιστορίας, οι
αναζητήσεις της πολιτισμικής Ιστορίας αναδεικνύονται
μέσα από την εξοικείωση με τον κόσμο των συλλογικών
νοοτροπιών και αναπαραστάσεων της Ανθρωπολογίας.
Το Πρόγραμμα, συνεπώς, στοχεύει στην πολυδιάστατη
εξέταση του νεότερου και σύγχρονου κόσμου, με διεπιστημονική αντίληψη και μεθοδολογία.
4. Οι βασικοί στόχοι του προγράμματος σπουδών συνοψίζονται ως εξής:
- Υψηλού επιπέδου Μεταπτυχιακές Σπουδές.
- Εξειδικευμένη και εις βάθος κατάρτιση στους επιστημονικούς κλάδους και τις σύγχρονες εξελίξεις της
Ιστορίας, της Λαογραφίας και της Ανθρωπολογίας.
- Προώθηση νέων τεχνολογιών στην έρευνα και τη
μελέτη των ιστορικών και κοινωνικών επιστημών.
- Δημιουργία επιστημόνων με τις απαιτούμενες θεωρητικές και μεθοδολογικές γνώσεις για επαγγελματική
αποκατάσταση στον ακαδημαϊκό, δημόσιο και ιδιωτικό
τομέα.
- Διεπιστημονική επαρκής κατάρτιση, η οποία θα
οδηγεί περαιτέρω σε σπουδές επιπέδου διδακτορικής
διατριβής.
5. Αυτονόητη είναι η ευθύνη των μελών που συναπαρτίζουν το Π.Μ.Σ. να προωθούν την ποιότητα, τη νέα
γνώση και τα επιτεύγματα των επιστημονικών πειθαρχιών που θεραπεύουν.
6. Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» δεν απαιτεί τέλη φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
Άρθρο 3
Μεταπτυχιακοί τίτλοι
Το Π.Μ.Σ. «Νεότερος και Σύγχρονος Κόσμος: Ιστορία,
Λαογραφία, Ανθρωπολογία» απονέμει:
Ι. Μεταπτυχιακό Δίπλωμα Ειδίκευσης στις κατευθύνσεις:
α) Νεότερης και Σύγχρονης Ιστορίας
β) Λαογραφίας και Ανθρωπολογίας
Άρθρο 4
Όργανα Διοίκησης του Π.Μ.Σ.
1. Για την οργάνωση και λειτουργία του Π.Μ.Σ. αρμόδια
όργανα είναιτα εξής:
α) η Σύγκλητος του Πανεπιστημίου Ιωαννίνων.
β) η Συνέλευση του Τμήματος Ιστορίας και Αρχαιολογίας.
γ) η Συντονιστική Επιτροπή (Σ.Ε.) του Π.Μ.Σ.
δ) η Επιτροπή Μεταπτυχιακών Σπουδών του Πανεπιστημίου Ιωαννίνων.
ε) ο Διευθυντής του Π.Μ.Σ.
2. Η Σύγκλητος είναι το αρμόδιο όργανο για θέματα
ακαδημαϊκού, διοικητικού και οικονομικού χαρακτήρα
των Π.Μ.Σ. του Πανεπιστημίου Ιωαννίνων. Επίσης η Σύγκλητος ασκεί όσες αρμοδιότητες, σχετικά με τα Π.Μ.Σ.,
δεν ανατίθενται από τον Νόμο ειδικώς σε άλλα όργανα.
3. Η συνέλευση του Τμήματος Ιστορίας και Αρχαιολογίας έχει τις έξης αρμοδιότητες:
α) Εισηγείται στη Σύγκλητο διά της Επιτροπής Μεταπτυχιακών Σπουδών της παραγράφου 5 του αρ. 32 του
ν. 4485/2017, για την αναγκαιότητα ίδρυσης Π.Μ.Σ., σύμφωνα με το αρ. 32 του ν. 4485/2017.
β) Ορίζει τα μέλη της Σ.Ε. του Π.Μ.Σ.
γ) Κατανέμει το διδακτικό έργο μεταξύ των διδασκόντων του Π.Μ.Σ.
δ) Συγκροτεί επιτροπές επιλογής ή εξέτασης των υποψηφίων μεταπτυχιακών φοιτητών.
ε) Διαπιστώνει την επιτυχή ολοκλήρωση της φοίτησης
προκειμένου να απονεμηθεί Δ.Μ.Σ.
στ) Ασκεί κάθε άλλη αρμοδιότητα που προβλέπεται
από την κείμενη νομοθεσία.
4. Η συντονιστική επιτροπή (Σ.Ε.) του Π.Μ.Σ. απαρτίζεται από πέντε (5) μέλη Δ.Ε.Π. του Τμήματος Ιστορίας και
Αρχαιολογίας, οι οποίοι έχουν αναλάβει μεταπτυχιακό
έργο και εκλέγονται από την Συνέλευση του Τμήματος για
διετή θητεία. Η θητεία του προέδρου της Σ.Ε. μπορεί να
ανανεωθεί μία φορά. Η Σ.Ε. είναι αρμόδια για την παρακολούθηση και τον συντονισμό της λειτουργίας του Π.Μ.Σ.
5. Η Επιτροπή Μεταπτυχιακών Σπουδών του Πανεπιστημίου Ιωαννίνων, η οποία αποτελείται από τον αντιπρύτα-
νη Ακαδημαϊκών Υποθέσεων, ο οποίος εκτελεί και χρέη
Προέδρου και τους Κοσμήτορες των Σχολών του Πανεπιστημίου Ιωαννίνων ως μέλη. Έχει τις αρμοδιότητες που
προβλέπονται από την παρ. 5 του αρ. 32 του ν. 4485/2017.
6. Ο Διευθυντής του Π.Μ.Σ. είναι μέλος της Σ.Ε. και ορίζεται μαζί με τον Αναπληρωτή του, με απόφαση της Συ-
νέλευσης του Τμήματος για διετή θητεία. Προεδρεύει της
Σ.Ε., είναι μέλος Δ.Ε.Π. πρώτης βαθμίδας ή της βαθμίδας
του Αναπληρωτή, είναι του ίδιου ή συναφούς γνωστικού
αντικειμένου με το γνωστικό αντικείμενο του Π.Μ.Σ. και
ασκεί τα καθήκοντα που ορίζονται από το παρόντα κανονισμό μεταπτυχιακών σπουδών. Ο Διευθυντής του Π.Μ.Σ.
εισηγείται στα αρμόδια όργανα του Πανεπιστημίου Ιωαννίνων για κάθε θέμα που αφορά στην αποτελεσματι-
κή λειτουργία του Π.Μ.Σ. Ο Διευθυντής του Π.Μ.Σ. δεν
μπορεί να έχει περισσότερες από δύο (2) συνεχόμενες
θητείες.
7. Το έργο της Σ.Ε. υποστηρίζεται από τη Γραμματεία
του Τμήματος, όπου τηρείται Αρχείο Μεταπτυχιακών
φοιτητών του Τμήματος, το οποίο περιλαμβάνει:
α) Βιβλίο Μητρώου.
β) Δελτία ατομικών στοιχείων και προόδου.
γ) Βιβλίο Διπλωματούχων.
Άρθρο 5
Επιλογή Μεταπτυχιακών Φοιτητών
1. Στο Π.Μ.Σ «Νεότερος και Σύγχρονος Κόσμος: Ιστορία, Λαογραφία, Ανθρωπολογία» γίνονται δεκτοί οι
απόφοιτοι Α.Ε.Ι. (Πανεπιστήμια, Τ.Ε.Ι και Στρατιωτικές
Σχολές), Τμημάτων της ημεδαπής ή κατόχων αναγνωρισμένων ισότιμων διπλωμάτων, ομοταγων Ιδρυμάτων
της αλλοδαπής, κατά τα οριζόμενα από το άρθρο 4 του
ν. 3685/2008. Υποψήφιοι μπορεί να είναι και τελειόφοιτοι
των ιδίων Τμημάτων, οι οποίοι με το πέρας του ακαδημαϊκού έτους, συμπεριλαμβανομένης και της εξεταστικής
περιόδου Σεπτεμβρίου, θα έχουν ολοκληρώσει επιτυχώς
τις σπουδές τους.
2. Η εισαγωγή μεταπτυχιακών φοιτητών στο Π.Μ.Σ.
πραγματοποιείται με προκήρυξη συγκεκριμένου αριθμού θέσεων, όπως αυτές ορίζονται στην επόμενη πα-
ράγραφο. Η απόφαση για την προκήρυξη νέων θέσεων μεταπτυχιακών φοιτητών λαμβάνεται σε συνεδρία
της Συνέλευσης του Τμήματος κατά το μήνα Μάιο κάθε
έτους. Οι εισαγωγικές εξετάσεις διενεργούνται κατά την
πρώτη εβδομάδα του Οκτωβρίου κάθε έτους.
3. Η κατανομή των θέσεων εισακτέων ανά κατεύθυνση,
κατά μέγιστον, έχει ως εξής: Κατεύθυνση Νεότερης και
Σύγχρονης Ιστορίας: Δώδεκα (12) θέσεις.
Κατεύθυνση Λαογραφίας-Ανθρωπολογίας: Οκτώ (8)
θέσεις.
4. Το Τμήμα δημοσιεύει προκήρυξη για την πλήρωση
θέσεων Π.Μ.Σ. ετησίως.
5. Η επιλογή των εισακτέων στο Π.Μ.Σ. γίνεται από
επιτροπή Καθηγητών που συγκροτείται με απόφαση της
Συνέλευσης του Τμήματος έπειτα από πρόταση της Σ.Ε. Ο
πίνακας επιτυχόντων επικυρώνεται από την Συνέλευση
του Τμήματος.
6. Απαραίτητη προϋπόθεση για την κατάθεση αίτησης
υποψηφιότητας, είναι ο βαθμός πτυχίου να είναι τουλάχιστον έξι (6).
7. Οι υποψήφιοι για ένταξη στο Π.Μ.Σ. πρέπει εντός της
ορισμένης προθεσμίας από την ημερομηνία δημοσιοποίησης της προκήρυξης, να καταθέσουν σχετική αίτηση
στη Γραμματεία του Τμήματος. Η αίτηση θα πρέπει να
συνοδεύεται από:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
α. Βιογραφικό σημείωμα του υποψηφίου (με αναφορά
σε σχετική ερευνητική ή επαγγελματική δραστηριότητα
του υποψηφίου, εφόσον υπάρχει).
β. Αντίγραφα πτυχίων (περιλαμβάνονται και πτυχία
ξένης γλώσσας σύμφωνα με την προηγούμενη παράγραφο) και αναγνώριση ισοτιμίας (σε περίπτωση που το πτυ-
χίο χορηγήθηκε από ομοταγές ίδρυμα του εξωτερικού).
γ. Αντίγραφο αναλυτικής βαθμολογίας.
δ. Φωτοτυπία ταυτότητας.
ε. Γραπτή ερευνητική πρόταση του υποψηφίου που να
αποδεικνύει το ενδιαφέρον του για ένα τουλάχιστον από
τα γνωστικά αντικείμενα της κατεύθυνσης του Π.Μ.Σ.,
στην οποία υποβάλλει υποψηφιότητα.
8. Η αξιολόγηση των υποψηφίων στις δύο κατευθύνσεις θα πραγματοποιείται με:
α. Γραπτές εξετάσεις ανά κατεύθυνση, δηλ. είτε στη
Νεότερη και Σύγχρονη Ιστορία είτε στη Λαογραφία και
Ανθρωπολογία, καθώς και με γραπτή εξέταση σε ξενόγλωσσο κείμενο συναφές με το γνωστικό αντικείμενο της
κατεύθυνσης σε μία από τις παρακάτω γλώσσες: Αγγλική,
Γαλλική, Γερμανική, Ιταλική.
β. Προφορική εξέταση.
Οι ενότητες και οι επιστημονικοί χώροι, στους οποίους
θα εξετάζονται οι υποψήφιοι θα ανακοινώνονται κάθε
ακαδημαϊκό έτος με την προκήρυξη των θέσεων.
9. Η επιλογή των μεταπτυχιακών φοιτητών και στις δύο
κατευθύνσεις θα γίνεται με συνεκτίμηση των ακόλουθων
κριτηρίων:
1. Γενικός βαθμός πτυχίου με συντελεστή 3.
2. Γραπτή εξέταση με συντελεστή 3 (κατώτερος βαθμός 6).
3. Προφορική εξέταση και αξιολόγηση της γραπτής
ερευνητικής πρότασης του υποψηφίου με συντελεστή 2
(προσέρχονται όσοι κατοχυρώσουν την επιτυχία τους στη
γραπτή εξέταση και στην εξέταση της ξένης γλώσσας).
4. Ξένη γλώσσα με συντελεστή 2 (η οποία πιστοποιείται με γραπτή εξέταση).
Κατώτερος βαθμός 5.
Όλα σε δεκάβαθμη κλίμακα.
Προϋπόθεση για να γίνει δεκτός ο/η υποψήφιος/υποψήφια είναι να συγκεντρώσει συνολικά εξήντα (60) μο-
νάδες επί συνόλου εκατό (100) μονάδων.
10. Τις εισαγωγικές εξετάσεις του Π.Μ.Σ. διοργανώνει
Επιτροπή Εξετάσεων, η οποία συγκροτείται επί τούτου με
πράξη της συνέλευσης του τμήματος. Η τελική επιλογή
των υποψηφίων γίνεται με απόφαση της συνέλευσης του
Τμήματος μετά από εισήγηση της Σ.Ε. του Π.Μ.Σ.
11. Μετά από εισήγηση της Σ.Ε. είναι δυνατόν να επιλεγούν άνευ εξετάσεων επιπλέον του αριθμού εισακτέων,
ένας (1) υπότροφος του Ιδρύματος Κρατικών Υποτροφιών (Ι.Κ.Υ.), ο οποίος πέτυχε στο σχετικό διαγωνισμό
μεταπτυχιακών σπουδών εσωτερικού του γνωστικού
αντικειμένου του Π.Μ.Σ. και ένας (1) αλλοδαπός υπότροφος του ελληνικού κράτους.
12. Τα μέλη των κατηγοριών Ε.Ε.Π, καθώς και Ε.ΔΙ.Π.
και Ε.Τ.Ε.Π. που πληρούν τις προϋποθέσεις του πρώτου εδαφίου της παραγράφου 1, του άρθρου 34 του
ν. 4485/2017, μπορούν μετά από αίτηση τους να εγγραφούν ως υπεράριθμοι, και μόνο ένας κατ' έτος και
ανά Π.Μ.Σ., σύμφωνα με τους ειδικότερους όρους που
προβλέπονται στο άρθρο 45 του ν. 4485/2017, μόνο σε
Π.Μ.Σ. που οργανώνεται σε τμήμα του ιδρύματος όπου
υπηρετούν, το οποίο είναι συναφές με το αντικείμενο
του τίτλου σπουδών και του έργου που επιτελούν στο
οικείο ίδρυμα.
13. Για κάθε μεταπτυχιακό φοιτητή, ο οποίος παρακολουθεί Π.Μ.Σ. που απονέμει Δ.Μ.Σ., ορίζεται από τη
συνέλευση του τμήματος, ύστερα από πρόταση της Σ.Ε.
ένας μόνιμος εν ενεργεία Καθηγητής, σύμφωνα με τον
ισχύοντα νόμο, ως επιβλέπων. Η Σ.Ε. και ο επιβλέπων
έχουν την ευθύνη της παρακολούθησης και του ελέγχου
της πορείας των σπουδών του μεταπτυχιακού φοιτητή.
Ερευνητές αναγνωρισμένων ερευνητικών ιδρυμάτων, οι
οποίοι είναι κάτοχοι διδακτορικού διπλώματος, ή άλλοι
Καθηγητές μπορεί να ορίζονται συνεπιβλέποντες του
μεταπτυχιακού φοιτητή.
14. Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών, πλην του δικαιώματος παροχής δωρεάν διδακτικών συγγραμμάτων. Τα ιδρύματα
υποχρεούνται να εξασφαλίζουν στους φοιτητές με αναπηρία ή/ και ειδικές εκπαιδευτικές ανάγκες προσβασιμότητα
στα προτεινόμενα συγγράμματα και τη διδασκαλία.
Άρθρο 6
Πόροι - Χρηματοδότηση Π.Μ.Σ.
1. Το ετήσιο κόστος λειτουργίας του Π.Μ.Σ. ανέρχεται
στο ποσό των 10.000€, το οποίο καλύπτεται από τον
προϋπολογισμό του Πανεπιστημίου Ιωαννίνων.
2. Θα επιδιωχθούν χορηγίες, δωρεές, ερευνητικά προγράμματα κ.ά., που θα ενισχύουν το έργο του Π.Μ.Σ.
3. Οι μεταπτυχιακοί φοιτητές του Π.Μ.Σ. ενισχύονται
οικονομικά με:
α. Υποτροφίες που χορηγούνται για πρόσληψη μεταπτυχιακών φοιτητών (Επικουρικό έργο).
β. Υποτροφίες άλλων Ιδρυμάτων (Ι.Κ.Υ. κ.ά.).
4. Σε κάθε περίπτωση που απαιτηθεί διαδικασία επιλογής υποψηφίων για υποτροφία, η επιλογή των δικαι-
ούχων γίνεται βάσει ακαδημαϊκών κριτηρίων. Ως ακαδημαϊκά κριτήρια ορίζονται:
α. Η κατάταξη εισαγωγής στο Π.Μ.Σ., για τους πρωτοετείς φοιτητές,
β. Η επίδοση στα μαθήματα του Π.Μ.Σ. για τους δευτεροετείς φοιτητές.
Άρθρο 7
Διδακτικό προσωπικό - Διδασκαλία Εξέταση Μεταπτυχιακών Μαθημάτων
1. Η διδασκαλία των μεταπτυχιακών μαθημάτων ανατίθεται σε μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π, αφυπη-
ρετήσαντα μέλη Δ.Ε.Π. του Τμήματος Ιστορίας και Αρχαιολογίας, διδάσκοντες σύμφωνα με το π.δ. 407/1980 (Α'
112) ή το αρ. 19 του ν. 1404/1983 (Α΄ 173) ή την παρ. 7 του
αρ. 29 του ν. 4009/2011, καθώς και από επισκέπτες από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
την ημεδαπή ή την αλλοδαπή, που έχουν τα προσόντα
Καθηγητή ή ερευνητή σε ερευνητικό κέντρο, καλλιτέχνες
ή επιστήμονες αναγνωρισμένου κύρους με εξειδικευμένες
γνώσεις ή σχετική εμπειρία στο γνωστικό αντικείμενο του
Π.Μ.Σ., σύμφωνα με το άρθρο 36 του ν. 4485/2017.
2. Στην εκπαιδευτική διαδικασία του Π.Μ.Σ., εκτός από
την παρακολούθηση και εξέταση των μεταπτυχιακών
μαθημάτων και την εκπόνηση διπλωματικής εργασίας,
περιλαμβάνονται: διαλέξεις και επιστημονικά συμπόσια,
εκπαιδευτικές εκδρομές, επιτόπιες/αρχειακές έρευνες, επισκέψεις σε μουσεία, συλλογές, βιβλιοθήκες, ερευνητικά κέ-
ντρα και αρχεία, καθώς και κάθε άλλη δραστηριότητα που
ενισχύει το εκπαιδευτικό και ερευνητικό έργο του Π.Μ.Σ.
3. Οι μεταπτυχιακοί φοιτητές του Τμήματος οφείλουν
να παρακολουθήσουν και να περατώσουν επιτυχώς κύκλο μεταπτυχιακών μαθημάτων δύο ακαδημαϊκών ετών,
ήτοι τεσσάρων εξαμήνων σύμφωνα με το πρόγραμμα
μαθημάτων. Το αναλυτικό περιεχόμενο των μαθημάτων/
σεμιναρίων περιλαμβάνεται στον Οδηγό Σπουδών του
Τμήματος με μέριμνα της Σ.Ε. του Π.Μ.Σ. Τα μαθήματα
είναι εξαμηνιαία, όπως το εξάμηνο ορίζεται από το Ακαδημαϊκό Ημερολόγιο της Σχολής και διδάσκονται κάθε
εβδομάδα, με ελάχιστο αριθμό δώδεκα (12) συναντήσεις
ανά εξάμηνο. Η παρακολούθηση των σεμιναρίων είναι
υποχρεωτική. Η τήρηση παρουσιολογίου βρίσκεται στη
διακριτική ευχέρεια κάθε διδάσκοντα του Π.Μ.Σ.
4. Η εξέταση των μαθημάτων πραγματοποιείται με την
εκπόνηση γραπτών εργασιών, τις οποίες ο μεταπτυχιακός φοιτητής υποχρεούται να καταθέτει στον διδά-
σκοντα, σε εύλογο χρονικό διάστημα μετά τη λήξη του
εκάστοτε ακαδημαϊκού εξαμήνου, οπότε διδάσκεται το
μάθημα, όπως αυτό ορίζεται από το ακαδημαϊκό ημερολόγιο της σχολής. Η γραπτή εργασία δεν αποκλείει
πρόσθετες γραπτές ή προφορικές εξετάσεις. Επιτυχής
θεωρείται η βαθμολόγηση των εργασιών ή άλλων εξετάσεων με βαθμό τουλάχιστον έξι (6).
5. Η μη παράδοση εργασίας από μέρους του μεταπτυχιακού φοιτητή εντός της περιόδου που ορίζεται από
κάθε διδάσκοντα συνιστά αποτυχία στο εν λόγω μάθημα.
6. Η αρνητική επίδοση σε ένα μάθημα συνεπάγεται
αντικατάσταση του μαθήματος με άλλο μάθημα του
Π.Μ.Σ. που διδάσκεται σε αντίστοιχο εξάμηνο.
7. Η επιτυχής περάτωση του κύκλου μεταπτυχιακών
σπουδών πρέπει να ολοκληρωθεί, το αργότερο, εντός
τεσσάρων ακαδημαϊκών εξαμήνων από την εγγραφή του
φοιτητή στο Π.Μ.Σ. προσαυξημένο κατά ένα εξάμηνο,
συμπεριλαμβανομένου και του χρόνου εκπόνησης διπλωματικής εργασίας. Αν, μετά την παρέλευση της προηγού-
μενης προθεσμίας, ο μεταπτυχιακός φοιτητής δεν έχει
ολοκληρώσει επιτυχώς όλες τις προβλεπόμενες υποχρεώσεις του, προκειμένου να λάβει Δ.Μ.Σ., κρίνεται από τη
συνέλευση του τμήματος, μετά από σχετική εισήγηση της
Σ.Ε., το ερώτημα περί της συνέχισης των μεταπτυχιακών
του σπουδών ή της διαγραφής του από το Π.Μ.Σ.
8. Αν ο μεταπτυχιακός φοιτητής αποτύχει στην εξέταση μαθήματος ή μαθημάτων, σύμφωνα με όσα ορίζονται
στον παρόντα Κ.Μ.Σ. θεωρείται ότι δεν έχει ολοκληρώσει
επιτυχώς το Π.Μ.Σ. και εξετάζεται, ύστερα από αίτηση
του, από τριμελή επιτροπή μελών Δ.Ε.Π. της Σχολής, οι
οποίοι έχουν το ίδιο ή συναφές γνωστικό αντικείμενο
με το εξεταζόμενο μάθημα και ορίζονται από τη Συνέλευση του Τμήματος Ιστορίας και Αρχαιολογίας. Από την
εξέταση εξαιρείται ο υπεύθυνος της εξέτασης διδάσκων.
9. Σύμφωνα με το αρ. 33, παρ. 2, του ν. 4485/2017, δίνεται η δυνατότητα μερικής φοίτησης σε εργαζόμενους
φοιτητές και στις εξαιρετικές περιπτώσεις, σοβαρών λόγων υγείας, σοβαρών οικογενειακών λόγων (θανάτου συγ-
γενούς Α' βαθμού), σοβαρών οικονομικών προβλημάτων,
κατά τη διάρκεια φοίτησης στο Π.Μ.Σ. και για μη εργαζόμενους φοιτητές. Σε όλες τις περιπτώσεις η διάρκεια της,
δεν υπερβαίνει το διπλάσιο της, κατά την παράγραφο 6,
ανώτατης διάρκειας φοίτησης του παρόντος Κ.Μ.Σ.
10. Σύμφωνα με το αρ. 33, παρ. 3, του ν. 4485/2017,
παρέχεται η δυνατότητα προσωρινής αναστολής σπουδών, που δεν υπερβαίνει τα δύο (2) συνεχόμενα εξάμη-
να. Τα εξάμηνα αναστολής της φοιτητικής ιδιότητας δεν
προσμετρώνται στην προβλεπόμενη από την παρ. 6,
ανώτατη διάρκεια φοίτησης, του παρόντος Κ.Μ.Σ.
11. Το Πρόγραμμα Μεταπτυχιακών Μαθημάτων είναι
δυνατόν να αναμορφώνεται κατά τον μήνα Μάϊο κάθε
έτους μετά από εισήγηση της αρμόδιας Σ.Ε. και απόφαση
της συνέλευσης του Τμήματος Ιστορίας και Αρχαιολογίας.
12. Στο Π.Μ.Σ. «Νεότερος και Σύγχρονος Κόσμος: Ιστορία, Λαογραφία, Ανθρωπολογία» δεν εφαρμόζεται διδα-
σκαλία με μέσα εξ αποστάσεως εκπαίδευσης.
Άρθρο 8
Πρόγραμμα Σπουδών
Το πρόγραμμα σπουδών του Π.Μ.Σ. «Νεότερος και
Σύγχρονος Κόσμος: Ιστορία, Λαογραφία, Ανθρωπολογία» ανά κατεύθυνση ορίζεται ως εξής:
1. Κατεύθυνση: «Νεότερη και Σύγχρονη Ιστορία»
Το ακαδημαϊκό πρόγραμμα της κατεύθυνσης «Νεότερη και Σύγχρονη Ιστορία» περιλαμβάνει σεμινάρια
κατεύθυνσης, σεμινάρια επιλογής και διεπιστημονικά
σεμινάρια. Για την ολοκλήρωση του προγράμματος
σπουδών συνολικού αριθμού 120 ΕCTS και την απονομή του Διπλώματος Μεταπτυχιακών Σπουδών (Δ.Μ.Σ.)
απαιτείται η παρακολούθηση: α) Τεσσάρων σεμιναρίων
Νεότερης και Σύγχρονης Ιστορίας ή τριών σεμιναρίων
Νεότερης και Σύγχρονης Ιστορίας και ενός διεπιστημονικού σεμιναρίου, β) ενός σεμιναρίου Λαογραφίας και
Ανθρωπολογίας και γ) ενός σεμιναρίου επιλογής είτε
Νεότερης και Σύγχρονης Ιστορίας, είτε Λαογραφίας
και Ανθρωπολογίας, είτε διεπιστημονικού σεμιναρίου,
δ) εκπόνηση διπλωματικής εργασίας στην κατεύθυνση
της Νεότερης και Σύγχρονης Ιστορίας. Το αναλυτικό
πρόγραμμα μαθημάτων ανά εξάμηνο ορίζεται ως εξής:
1ο Έτος
Α' Εξάμηνο
1. Σεμινάριο Νεότερης και Σύγχρονης Ιστορίας (ΝΣΙ)15
Ε.C.Τ.S.
2. Σεμινάριο Νεότερης και Σύγχρονης Ιστορίας (ΝΣΙ)
15 Ε.C.Τ.S.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
Β' Εξάμηνο
3. Σεμινάριο Νεότερης και Σύγχρονης Ιστορίας (ΝΣΙ)
15 Ε.C.Τ.S.
4. Σεμινάριο Λαογραφίας και Ανθρωπολογίας (ΛΑΝ)
15 Ε.C.Τ.S.
• Ένα από τα τρία σεμινάρια κατεύθυνσης μπορεί να
αντικατασταθεί με Διεπιστημονικό Σεμινάριο (ΔΙΣ) 15
Ε.Ο.Τ.5. είτε στο Α', είτε στο Β' εξάμηνο σπουδών, εφόσον
προσφέρεται.
ΣΥΝΟΛΟ 60 Ε.C.Τ.S.
2ο Έτος
Γ' Εξάμηνο
5. Σεμινάριο Νεότερης και Σύγχρονης Ιστορίας (ΝΣΙ)
15 Ε.C.Τ.S.
6. Σεμινάριο ελεύθερης επιλογής (ΕΛΕ) 15 Ε.C.Τ.S. Δ'
Εξάμηνο
7. Εκπόνηση και Υποστήριξη Μεταπτυχιακής Διπλωματικής Εργασίας 30 Ε.C.Τ.S.
ΣΥΝΟΛΟ 60 Ε.C.Τ.S.
ΓΕΝΙΚΟ ΣΥΝΟΛΟ Π.Μ.Σ. 120 E.C.Τ.S.
2. Κατεύθυνση: «Λαογραφία και Ανθρωπολογία»
Το ακαδημαϊκό πρόγραμμα της κατεύθυνσης «Λαογραφία και Ανθρωπολογία» περιλαμβάνει σεμινάρια
κατεύθυνσης, σεμινάρια επιλογής και διεπιστημονικά
σεμινάρια. Για την ολοκλήρωση του προγράμματος
σπουδών συνολικού αριθμού 120 ΕCΤS και την απονομή του Διπλώματος Μεταπτυχιακών Σπουδών (Δ.Μ.Σ.)
απαιτείται η παρακολούθηση: α) Τεσσάρων σεμιναρίων
Λαογραφίας και Ανθρωπολογίας ή τριών σεμιναρίων Λαογραφίας και Ανθρωπολογίας και ενός διεπιστημονικού
σεμιναρίου, β) ενός σεμιναρίου Νεότερης και Σύγχρονης
Ιστορίας και γ) ενός σεμιναρίου επιλογής είτε Λαογραφίας και Ανθρωπολογίας, είτε Νεότερης και Σύγχρονης
Ιστορίας, είτε διεπιστημονικού σεμιναρίου, δ) εκπόνηση
διπλωματικής εργασίας στην κατεύθυνση της Λαογραφίας και Ανθρωπολογίας.
Το αναλυτικό πρόγραμμα μαθημάτων ανά εξάμηνο
ορίζεται ως εξής:
1ο Έτος
Α' Εξάμηνο
1. Σεμινάριο Λαογραφίας και Ανθρωπολογίας (ΛΑΝ)
15 Ε.C.Τ.S.
2. Σεμινάριο Λαογραφίας και Ανθρωπολογίας (ΛΑΝ)
15 Ε.C.Τ.S.
Β' Εξάμηνο
3. Σεμινάριο Λαογραφίας και Ανθρωπολογίας (ΛΑΝ)
15 Ε.C.Τ.S.
4. Σεμινάριο Νεότερης και Σύγχρονης Ιστορίας (ΝΣΙ)
15 Ε.C.Τ.S.
• Ένα από τα τρία σεμινάρια κατεύθυνσης μπορεί να
αντικατασταθεί με Διεπιστημονικό Σεμινάριο (ΔΙΣ) 15
Ε.C.Τ.S. είτε στο Α', είτε στο Β' εξάμηνο σπουδών, εφόσον
προσφέρεται.
ΣΥΝΟΛΟ 60 Ε.C.Τ.S.
2ο Έτος
Γ' Εξάμηνο
5. Σεμινάριο Λαογραφίας και Ανθρωπολογίας (ΛΑΝ)
15 Ε.C.Τ.S.
6. Σεμινάριο ελεύθερης επιλογής (ΕΛΕ) 15 Ε.C.Τ.S.
Δ' Εξάμηνο
7. Εκπόνηση και Υποστήριξη Μεταπτυχιακής Διπλωματικής Εργασίας 30 Ε.C.Τ.S.
ΣΥΝΟΛΟ 60 Ε.C.Τ.S.
ΓΕΝΙΚΟ ΣΥΝΟΛΟ Π.Μ.Σ. 120 Ε.C.Τ.S.
• Όλα τα μαθήματα (κατεύθυνσης, επιλογής, διεπιστημονικά) και για τις δύο κατευθύνσεις του Π.Μ.Σ. είναι
ελεύθερες επιλογές των φοιτητών μεταξύ των σεμιναρίων που προσφέρονται κάθε εξάμηνο στις αντίστοιχες
κατηγορίες.
• Όλα τα σεμινάρια που προσφέρονται και στις δύο
κατευθύνσεις του Π.Μ.Σ. έχουν διαφορετικό τίτλο, περιεχόμενο, διάρθρωση και οργάνωση από τα μαθήματα
(παραδόσεις/σεμινάρια) που προσφέρονται στο προπτυχιακό πρόγραμμα σπουδών. Κανένα μάθημα ή σεμινάριο
που προσφέρεται στον προπτυχιακό κύκλο σπουδών
δεν μπορεί να προσφέρεται συγχρόνως και στο Π.Μ.Σ.
«Νεότερος και Σύγχρονος Κόσμος: Ιστορία, Λαογραφία,
Ανθρωπολογία».
4. Διεπιστημονικό Σεμινάριο (ΔΙΣ)
Για την κάλυψη των εκπαιδευτικών αναγκών του Π.Μ.Σ.,
είναι δυνατόν να προσφέρεται, σε ορισμένα εξάμηνα,
Διεπιστημονικό Σεμινάριο είτε χωριστά για κάθε κατεύθυνση του Π.Μ.Σ., είτε ως κοινό σεμινάριο και για τις δύο
κατευθύνσεις του Π.Μ.Σ. Το Διεπιστημονικό Σεμινάριο
αποτελείται από διαλέξεις και μαθήματα που παραδίδουν
στους φοιτητές του Π.Μ.Σ. επισκέπτες καθηγητές και ερευνητές, ιδρυμάτων της ημεδαπής και αλλοδαπής, καθώς και
επιστήμονες αναγνωρισμένου κύρους με εξειδικευμένες
γνώσεις ή σχετική εμπειρία στο γνωστικό αντικείμενο του
Π.Μ.Σ., στους οποίους ανατίθεται διδασκαλία σύμφωνα
με το αρ. 36, παρ. 5 του ν. 4485/2017.
Τις διαλέξεις και τα μαθήματα του εκάστοτε Διεπιστημονικού Σεμιναρίου μπορούν να παρακολουθήσουν οι
φοιτητές του πρώτου έτους του Π.Μ.Σ, με δικαίωμα
κατοχύρωσης ως επιλογή εναλλακτική (ΔΙΣ) σε ένα σεμινάριο κατεύθυνσης (ΝΣΙ)/(ΛΑΝ). Οι φοιτητές του δεύ-
τερου έτους μπορούν επίσης να παρακολουθήσουν το
Διεπιστημονικό Σεμινάριο, με δικαίωμα κατοχύρωσης
ως σεμινάριο ελεύθερης επιλογής (ΕΛΕ).
Για το Διεπιστημονικό Σεμινάριο εκδίδεται πρόγραμμα, με ευθύνη της Σ.Ε. Η αξιολόγηση-βαθμολόγηση του
διεπιστημονικού σεμιναρίου για τους μεταπτυχιακούς
φοιτητές γίνεται από τον επιβλέποντα καθηγητή.
Το Διεπιστημονικό Σεμινάριο μπορεί να κατοχυρωθεί,
εφόσον υπάρχει προβιβάσιμος βαθμός από αντίστοιχο
Π.Μ.Σ του προγράμματος Εrasmus, το οποίο έχει παρακολουθήσει ο φοιτητής.
5. Γενικές διατάξεις για τα προγράμματα σπουδών των
δυο κατευθύνσεων
α. Το σεμινάριο από την άλλη κατεύθυνση που ο φοιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
τητής πρέπει να επιλέξει στη διάρκεια του πρώτου έτους
σπουδών του μπορεί να διδάσκεται, είτε στο χειμερινό
είτε στο εαρινό εξάμηνο, αν και στη διάρθρωση του προγράμματος προτείνεται να επιλεγεί στο εαρινό εξάμηνο.
β. Τα μαθήματα αναπληρώνονται, εφόσον προκύψει
επιτακτική ανάγκη, λόγω ασθένειας ή μακροχρόνιας
απουσίας του διδάσκοντος για ερευνητικούς ή ακαδημαϊκούς σκοπούς, μετά από σχετική απόφαση της Σ.Ε.
γ. Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές. Η διαδικασία αξιολόγησης
εμπίπτει στο πλαίσιο της σχετικής διαδικασίας, όπως
αυτή έχει ορισθεί από την ΜΟ.ΔΙ.Π. του Πανεπιστημίου
Ιωαννίνων.
Άρθρο 9
Μεταπτυχιακά Διπλώματα Ειδίκευσης Εκπόνηση Διπλωματικής Εργασίας
1. Μετά την επιτυχή περάτωση του κύκλου μεταπτυχιακών μαθημάτων κάθε μεταπτυχιακός φοιτητής εκτε-
λεί έρευνα σε θέμα διπλωματικής εργασίας, το οποίο
υποβάλλεται προς έγκριση στη Σ.Ε., με αποκλειστική
προθεσμία τριών μηνών. Η εν λόγω έρευνα οδηγεί στη
συγγραφή της διπλωματικής μεταπτυχιακής εργασίας.
2. Η Σ.Ε., ύστερα από αίτηση του υποψηφίου για εκπόνηση διπλωματικής εργασίας, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και επισυνάπτεται περίληψη
της προτεινόμενης εργασίας, ορίζει τον επιβλέποντα αυτής και συγκροτεί την τριμελή εξεταστική επιτροπή για
την έγκριση της εργασίας, ένα από τα μέλη της οποίας
είναι και ο επιβλέπων.
3. Με απόφαση της Σ.Ε. ορίζεται η γλώσσα συγγραφής
της μεταπτυχιακής διπλωματικής εργασίας η οποία μπορεί να είναι και διάφορη της ελληνικής.
4. Η μεταπτυχιακή διπλωματική εργασία και στις δύο
κατευθύνσεις κατατίθεται σε έντυπη και ηλεκτρονική
μορφή (Word και PDF). Η έκταση της ορίζεται μεταξύ
30.000 και 40.000 λέξεων (κείμενο, υποσημειώσεις, βιβλιογραφία), με εξαίρεση τα παραρτήματα. Πρέπει να
είναι γραμμένη με χαρακτήρες γραμματοσειράς Time
New Roman μεγέθους 12, σε 1,5 διάστιχο, με κανονικά
περιθώρια και τυπωμένο σε σελίδες μονής όψης.
5. Ο υποψήφιος υποστηρίζει το θέμα της εργασίας του
δημόσια ενώπιον της Εξεταστικής Επιτροπής, η οποία
στη συνέχεια κρίνει την επιστημονική ορθότητα και αρτιότητα της εργασίας. Για την έγκριση της διπλωματικής
εργασίας απαιτείται η σύμφωνη γνώμη δύο τουλάχιστον
μελών της Εξεταστικής Επιτροπής. Επιτυχής θεωρείται
η βαθμολόγηση της διπλωματικής εργασίας με βαθμό
τουλάχιστον έξι (6).
6. Τόπος παρουσίασης της μεταπτυχιακής διπλωματικής εργασίας είναι το Πανεπιστήμιο Ιωαννίνων.
7. Οι μεταπτυχιακές διπλωματικές εργασίες, εφόσον
εγκριθούν από την εξεταστική επιτροπή, αναρτώνται
υποχρεωτικά στο διαδικτυακό τόπο της οικείας Σχολής,
σύμφωνα με το αρ. 34, παρ. 5 του ν. 4485/2017.
8. Η διπλωματική εργασία πρέπει να είναι πρωτότυπη.
Ο μεταπτυχιακός φοιτητής, καταθέτοντας την διπλωματική εργασία για την απόκτηση του Δ.Μ.Σ., υποχρεούται
να αναφέρει το έργο και τις απόψεις όλων των συγγραφέων που χρησιμοποίησε. Η αντιγραφή αποτελεί σο-
βαρό ακαδημαϊκό παράπτωμα. Λογοκλοπή θεωρείται
η αντιγραφή εργασίας άλλου συγγραφέα, καθώς και η
χρησιμοποίηση εργασίας άλλου συγγραφέα, δημοσιευμένης ή μη, χωρίς αναφορά. Η παράθεση οποιουδήποτε
υλικού τεκμηρίωσης, χωρίς σχετική αναφορά, μπορεί να
στοιχειοθετήσει απόφαση της συνέλευσης του τμήματος
Ιστορίας και Αρχαιολογίας για διαγραφή του υποψηφίου
ή αφαίρεση του τίτλου εκ των υστέρων.
Άρθρο 10
Απόκτηση και Απονομή Δ.Μ.Σ.
1. Κάθε μεταπτυχιακός φοιτητής θεωρείται ότι έχει
λάβει Δ.Μ.Σ. όταν έχει περατώσει επιτυχώς τον προβλεπόμενο, από το πρόγραμμα σπουδών του Π.Μ.Σ.
«Νεότερος και Σύγχρονος Κόσμος: Ιστορία, Λαογραφία,
Ανθρωπολογία», κύκλο μεταπτυχιακών μαθημάτων, συμπεριλαμβανομένης και της εκπόνησης, μεταπτυχιακής
διπλωματικής εργασίας.
2. Ημερομηνία λήψης του Δ.Μ.Σ. θεωρείται η ημερομηνία επιτυχούς παρουσίασης ενώπιον της εξεταστικής
επιτροπής, της μεταπτυχιακής διπλωματικής εργασίας.
3. Η απονομή του Δ.Μ.Σ. πραγματοποιείται στις προγραμματισμένες, κατά το Ακαδημαϊκό ημερολόγιο της
Φιλοσοφικής Σχολής, τελετές ορκωμοσίας, του Τμήματος
Ιστορίας και Αρχαιολογίας, κατά τους μήνες Νοέμβριο,
Μάρτιο και Ιούνιο.
4. Ο τύπος του απονεμόμενου διπλώματος ορίζεται
από τον εσωτερικό κανονισμό λειτουργίας του Πανεπιστημίου Ιωαννίνων, καθώς και από τις σχετικές διατάξεις
του ν. 3374/2005, σχετικό με το παράρτημα διπλώματος,
όπως τροποποιήθηκαν και ισχύουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 27 Απριλίου 2018
Ο Πρύτανης
ΓΕΩΡΓΙΟΣ  ΚΑΨΑΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1731/17.05.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20180201731.pdf | Tokens: 46685]